SCB Financial Markets คาดกรอบเงินบาทวันนี้ 37.15-37.45 บ./ดอลลาร์
SCB Financial Markets คาดเงินบาทวันนี้ (22 ก.ย.65) เคลื่อนไหวกรอบ 37.15-37.45 บ./ดอลลาร์ “เฟด” ขึ้นดอกเบี้ย 0.75% สู่ระดับ 3.00-3.25% ตามคาด
SCB Financial Markets คาดเงินบาทวันนี้ (22 ก.ย.65) เคลื่อนไหวกรอบ 37.15-37.45 บ./ดอลลาร์
22 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (22 ก.ย.65) เคลื่อนไหวในกรอบ 37.15-37.45 บาท/ดอลลาร์ โดยค่าเงินดอลลาร์แข็งค่าหลังธนาคารกลางสหรัฐ (เฟด) ปรับขึ้นอัตราดอกเบี้ยพร้อมส่งสัญญาณที่จะขึ้นดอกเบี้ยต่อเนื่องถึงปีหน้า
ตลาดหุ้นสหรัฐฯ ปิดลบหลังการประชุมเฟด เนื่องจากนักลงทุนกังวลว่าเฟดจะขึ้นดอกเบี้ยในระดับสูงต่อเนื่องในปีหน้า โดยเฟดปรับขึ้นอัตราดอกเบี้ย 0.75% สู่ระดับ 3.00-3.25% ตามคาด พร้อมทำ Dot plot โดยคาดการณ์ดอกเบี้ยสิ้นปี 2022 ที่ 4.4% และปี 2023 ที่ 4.6% เพื่อแก้ปัญหาเงินเฟ้อ